Nýggj áminningargjøld í samband við umsýn. Ein av broytingunum í ferðslulógini, ið vóru samtyktar í mai í ár, eru broytt áminningargjøld í samband við umsýn, um eigari av akfari ikki møtir til avtalað umsýn. Higartil hevur áminningargjaldið í samband við umsýn verið tað sama sum sjálvt umsýnsgjaldið, t. v. s. kr. 100,-. Framyvir verður áminningargjaldið í samband við umsýn tað sama sum gjaldið fyri heilsýn, t. v. s. kr. 350, -fyri akfør við heildarvekt yvir 3500 kg og kr. 250, -fyri akfør við heildarvekt upp til 3500 kg, undantikið motorsúkklur, har gjaldið er kr. 150, -Tað verður sostatt dýrari hjá teimum ið ikki møta til ásettu umsýnstíð, og sum ikki hava boðað frá hesum í seinasta lagi gerandisdagin áðrenn ásettan sýnsdag.